Държавен вестник, бр. 14, 2006 г., стр. 139

Б Р О Й  14
Д Ъ Р Ж А В Е Н   В Е С Т Н И К
С Т Р .  139
2. въздухоплавателните средства, които са в
експлоатация или се обслужват, да се поставят
под наблюдение в степен, достатъчна за откри-
ването на неразрешен достъп;
3. лица за контрол на достъпа до паркирани-
те ВС така, че:
а) за ВС, които са в експлоатация, достъ-
път да бъде контролиран от началото на про-
верката за сигурност до заминаването им с
цел да не се наруши етапността и същността
на проверката;
б) за ВС, които не са в експлоатация, били са
проверени и транспортирани в зона за сигур-
ност с ограничен достъп, достъпът да бъде кон-
тролиран от началото на проверката за сигур-
ност до заминаването на ВС с цел да не се нару-
ши етапността и същността на проверката.
(2) При проверка за сигурност печати се
използват при следните условия:
1. печатите да позволяват откриване на акт
на незаконна намеса, да носят собствен уника-
лен номер и да са под контрол;
2. номерата на печатите се записват и съхра-
няват от авиационния оператор за период от 24
часа или периода на времетраенето на полета,
ако надвишава 24 часа;
3. преди ВС да пристъпи към изпълнение на
полет, неговите печати за сигурност се инспек-
тират от авиационния оператор за акт на неза-
конна намеса; в случай на наличие или подозре-
ние за акт на незаконна намеса преди изпълне-
нието на полета се извършва претърсване на ВС.
Чл. 39. Летищната администрация в рамки-
те на общата охрана на ВС чрез службите на
МВР и собствен персонал осигурява:
1. непрекъснато наблюдение на всяко ВС,
което не е в експлоатация;
2. въздухоплавателните средства да бъдат
паркирани на добре осветени места, далече от
периметровите огради или от други лесно пре-
одолими прегради;
3. когато целият личен състав не е подложен
на проверка за достъп в зони за сигурност с ог-
раничен достъп, всяко ВС да бъде подложено
на оглед най-малко веднъж на всеки 30 минути
от патрул или да се постави под наблюдение в
степен, достатъчна за откриването на неразре-
шен достъп.
Г л а в а  ш е с т а
ПРОВЕРКА НА ПЪТНИЦИ И РЪЧЕН
БАГАЖ
Раздел I
Проверка на пътниците и мерки, свързани с
някои категории пътници
Чл. 40. Проверката за сигурност на пътни-
ците и ръчния им багаж в зоните за граничен
контрол на гражданските летища за обществе-
но ползване за обслужване на международни
превози се извършва от служители на Нацио-
нална служба “Гранична полиция” на Минис-
терството на вътрешните работи.
Чл. 41. Заминаващи пътници, започващи
пътуване от летището, трансферните пътници
и транзитните пътници (ако по време на прес-
тоя са се смесили с други пътници) се подлагат
на проверка за сигурност за недопускане внася-
нето в зоните за сигурност и на борда на ВС на
оръжия, експлозиви или други опасни устройс-
тва, чието пренасяне или носене не е разрешено
и които могат да бъдат използвани за извърш-
ването на акт на незаконна намеса.
Чл. 42. Не се допускат на борда на ВС лица,
отказали лична проверка или проверка на при-
надлежащия им багаж.
Чл. 43. (1) Пътниците се проверяват чрез:
1. ръчна (физическа) проверка, или
2. проверка чрез ръчен метал-детектор.
(2) Когато се използва рамков метал-детек-
тор, се провежда и ръчно претърсване на слу-
чайно избрани проверени пътници. Проверка-
та обхваща не по-малко от 10 % пътници. При
повишаване вероятността от възникване на акт
на незаконна намеса в гражданското въздухо-
плаване в съответствие с принципите на плано-
вете за действие в условията на криза броят на
проверяваните пътници се увеличава.
(3) Пътник, предизвикал задействане на
алармата на рамковия метал-детектор, се под-
лага на проверка с ръчен метал-детектор или
на ръчна (физическа) проверка.
(4) Пътник, предизвикал задействане на
алармата на ръчния метал-детектор, се подла-
га на ръчна (физическа) проверка за сигурност.
(5) Когато се използват рамкови метал-де-
тектори, те се калибрират в съответствие с тех-
ническите им спецификации по начин да от-
криват малки метални предмети по стандарт,
определен в Националната програма за сигур-
ност в гражданското въздухоплаване.
Чл. 44. (1) Лица с намалена двигателна ак-
тивност се подлагат на проверка по начин, кой-
то да удостовери, че във или край проверявано-
то лице няма забранени предмети. Когато ли-
цето използва инвалидна количка или носилка,
те също се подлагат на проверка.
(2) На лицата с намалена двигателна актив-
ност се предлага възможност да бъдат проверя-
вани отделно.
(3) Авиационните оператори осигуряват за
лица с намалена двигателна активност подхо-
дяща информация относно методите за конт-
рол на сигурността, на които ще бъдат подло-
жени. Информацията се предоставя достатъч-
но рано, за да могат лицата с намалена двига-
телна активност да планират своето пътуване.
(4) Пътници с кардиостимулатор се прове-
ряват само чрез физическа проверка.
(5) Летищната администрация осигурява не-
обходимата подготовка на служителите по сигур-
ността, отговарящи за механизмите за контрол
на лица с намалена двигателна активност.
Чл. 45. (1) Дипломатическата поща с види-
ми опознавателни знаци не се подлага на про-
верка, при условие че: